Ła Dinastìa dei Ming xe stà na dinastia çinexe che ga comandà ła Çìna dal 1368 al 1644. Dal 1279 l'inpero çinéxe jera soto a dinastia Yuan de orìxine mongoa, a dominasión cauxea małesar e sentimenti de opoxision che i gavea portà a na rivolta popołar e i Yuan i jera tornài in Mongołia. Cusì inte el 1368 a nova dinastia jera deventà quea dei Ming, che tegnarà el poder fin al 1644, cuando ła dinastia dei Shun ciapa Pechin. I nobiłi fedei ai Ming i se organixa e i va inte łe provinsie del Sud. Inte el 1645 ła dinastia Qing bate i Shun, ciapa el poter e bate ła rexistensa dei Ming del Sud. I Ming gavea fat rinasar l'economia e a cultura dea Çìna, favorìo el tràfego e a produsion, soratuto dea porseana. I Ming jera dea fameja dei Zhu e de etnia Han, ultemi de sta etnia a goernar a Çìna.